Pielikums

Ministru kabineta

 2017. gada   \_\_\_\_\_\_\_ rīkojumam Nr.  \_\_\_\_

E-Identitātes un e-paraksta risinājumu attīstība

Projekta apraksts (kopsavilkums)

Projekta “E-identitātes un e-paraksta risinājumu attīstība” virsmērķis ir veicināt darbības programmas „Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” sasniegšanu, realizējot pasākumus, kas mazina šķēršļus e-identitātes izmantošanai e-pakalpojumos un droša elektroniskā paraksta lietošanu pilnībā elektroniskos dokumentu aprites procesos

**Projektam izvirzīti šādi mērķi:**

1. Veikt tāda uzticamības pakalpojumu tehnoloģiskā risinājuma elektroniskās identifikācijas (turpmāk – eID) karšu turētājiem pilnveidošanu, kas ir kvalificējams un atbilst Eiropas Parlamenta un Padomes 2014. gada 23. jūlija regulas (ES) Nr. 910/2014 “Par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK” (turpmāk – eIDAS) prasībām un citiem kvalificētam uzticamības pakalpojumu sniedzējam saistošiem standartiem, lai veiksmīgi realizētu pāreju atbilstoši jaunajam Eiropas Savienības (turpmāk – ES) regulējumam un no 2017.gada 1.jūlija nodrošinātu eID karšu turētājiem uzticamības pakalpojumus un nacionālās identifikācijas shēmas uzturēšanu;
2. Paplašināt ar eID kartēm pieejamo pakalpojumu izmantošanas iespējas ar lietotājiem ērtām tehnoloģijām, mobilajām iekārtām;
3. Izstrādāt ērtu saskarni un rīkus uzticamības pakalpojumu saņemšanai un izmantošanai trešo pušu informācijas sistēmās, izmantojot eID karti;
4. Realizēt eID karšu personalizēšanas un izsniegšanas infrastruktūras attīstīšanu, lai nodrošinātu nemainīgi augstu pakalpojuma kvalitāti un mazinātu informācijas un komunikācijas tehnoloģiju (turpmāk – IKT) drošības riskus.

**Projekta mērķu sasniegšanai ir plānots veikt šādas darbības:**

Lai nodrošinātu Projekta mērķu sasniegšanu, nepieciešams:

1. veikt uzticamības pakalpojumu eID karšu turētājiem risinājuma platformas iegādi, to uzstādīšanu un pielāgošanu;
2. izstrādāt eID karšu lietotāju saskarni un rīkus, kas tiešā veidā realizēs uzticamības pamata pakalpojumu (autentificēšanās, e-parakstīšana, e-dokumenta pārbaude, laikzīmogošana) sniegšanu un radīs priekšnosacījumus citu atvasināto servisu attīstīšanai nākotnē;
3. veikt kvalificēta uzticamības pakalpojumu sniedzēja dokumentācijas pārstrādi atbilstoši eIDAS;
4. veikt eID karšu personalizēšanas un izsniegšanas infrastruktūras atjaunošanai un pilnveidošanai nepieciešamo iekārtu iegādi (atbildīgais Pilsonības un migrācijas lietu pārvalde(turpmāk - PMLP));
5. pārbūvēt kvalificēta uzticamības pakalpojumu sniedzēja drošā savienojuma ar PMLP saskarni drošās datu apmaiņas nodrošināšanai (atbildīgais Latvijas Valsts radio un televīzijas centrs (turpmāk – LVRTC));
6. sadarbībā ar Vides aizsardzības un reģionālās attīstības ministrijas (turpmāk –VARAM) veikt eID karšu un sertifikācijas pakalpojumu izmantošanas veicināšanas pasākumus;
7. veikt eID karšu un sertifikācijas pakalpojumu lietotāju apmierinātības un lietojamības monitoringu.

**Projekta rezultāta rādītāji:**

|  | **Rezultāta rādītājs** | **Mēr-vienība** | **Sākot-nējā vērtība** | **Sasniedzamā vērtība 2 gadus pēc projekta beigām** | **Sasniedzamā vērtība 3 gadus pēc projekta beigām** |
| --- | --- | --- | --- | --- | --- |
| 1 | Kopējais izlietotais laika zīmogu skaits (ar eID kartēm gada ietvaros) | skaits | 528 836 | 634 603 | 740 370 |
| 2 | Platformas, kas atbalsta eID karšu autentifikāciju un e-parakstītu dokumentu apstrādi (atvērt, pārbaudīt vai parakstīt)  | skaits | 2 | 3 | 5 |
| 3 | Unikālie eID kartes turētāji, kuri vēršas klientu atbalsta dienestā (procenti gada ietvaros) | % | 45 | 30 | 20 |

**Projekta iznākuma rādītāji:**

|  |  |  |  |  |
| --- | --- | --- | --- | --- |
|  | **Iznākuma rādītājs** | **Mērvienība** | **Starpvērtība (2 gadi pēc projekta sākuma)** | **Sasniedzamā vērtība projekta beigās** |
| 1 | Pilnveidoti darbības procesi | skaits | 6 | 13 |
| 2 | Ieviesta platforma | skaits | 1 | 1 |

Projekta kopējais plānotais finansējuma apjoms ir **3 500 000** *euro.*

Projektu plānots īstenot 36 mēnešu laikā.

Izmaksas Projekta ietvaros attīstīto risinājumu uzturēšanai veido eID pamata infrastruktūras uzturēšana (autentifikācijas un droša elektroniskā paraksta sertifikātu nodrošināšana eID kartē), integrācijas risinājumu uzturēšana, attīstība un e-pakalpojumu sniedzēju atbalsts un gala lietotāju dokumentu parakstīšanās un pārbaudes risinājumu uzturēšana, attīstība un lietotāju atbalsts. Kopējās uzturēšanas izmaksas veido 2 299 000 *euro* gadā.

**Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa[[1]](#footnote-2) (turpmāk – SAM) rezultāta rādītājos:**

Projekta ietvaros, ņemot vērā optimālo IKT risinājumu dzīvesciklu un nolietojumu, tiks veikta 2007. – 2013. gada ES finanšu plānošanas periodā īstenotā PMLP projekta "Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai" realizētās eID karšu izsniegšanas (personalizācijas) infrastruktūras atjaunošana un pilnveidošana.

Projekts “E-identitātes un e-paraksta risinājumu attīstība” veicinās SAM iznākuma rādītāju sasniegšanu, kas saistīti ar iedzīvotāju un komersantu izmantoto e-pakalpojumu pieaugumu, jo plānotā tehnoloģiskā platforma un attiecīgie pakalpojumi tiks uzlaboti izmantošanai valsts, pašvaldību institūcijās un privātajā sektorā kā pamats e-pakalpojumu lietotāju elektroniskai autentifikācijai, elektroniskā paraksta radīšanai un dokumentu aizsardzībai (laikzīmogošanai). Arī ērta laika zīmogu iegādes iespēja (pēc tam, kad ir izlietoti piešķirtie 120 bezmaksas laika zīmogi) un plānotā laika zīmoga zemā cena (par pašizmaksu) eID turētājiem varētu palielināt elektronisko dokumentu izmantošanas iespējas.

E-identitātes un e-paraksta risinājuma attīstība privātpersonām – eID karšu turētājiem – padarīs pieejamus e-veselība, e- vēlēšanas, e-adrese, u.c. projektus, kuros e-identitāte pati par sevi nav pakalpojums, bet gan veids, kā saņemt publiskos pakalpojumus.

Projekta rezultāts sniegs ieguldījumu šādu 2.2.1. SAM rezultātu rādītāju sasniegšanā:

* iedzīvotāju īpatsvars, kas izmanto e-pakalpojumus sadarbībai ar valsts un pašvaldību institūcijām;
* komersantu īpatsvars, kas izmanto e-pakalpojumus sadarbībai ar valsts un pašvaldību institūcijām.

E-identitātes un e-paraksta risinājumu attīstības projekts ir vērsts uz kvalificētu uzticamības pakalpojumu eID karšu turētājiem platformas izstrādi un piemērošanu eIDAS regulas prasībām. Īstenojot to, radīsies būtiski sociālekonomiskie ieguvumi gan valsts iestādēm, gan sabiedrībai kopumā.

Projektam tika noteikti šādi sociālekonomiskie ieguvumi:

* Palielinoties sabiedrības uzticībai drošai e-videi, palielināsies arī e-pakalpojumu gadījumu skaits un autentifikācijas ar eID kartēm gadījumu skaits. Projekta pārskata periodā, t.i. līdz 2029. gadam, kopējie ieguvumi sasniegs **173,2 milj. *euro*** (ietaupījums sabiedrībai, valsts iestādes klātienes apmeklējumu aizstājot ar e-pakalpojumu un iestāžu ietaupījums klātienes klientu apkalpošanā);
* Kopējais ieguvums no centralizētas drošas autentifikācijas platformas eID karšu turētājiem pārskata periodā aprēķināts aptuveni **21 milj. *euro*** (ietaupījums no izmaksām, kuras rastos sabiedrisko pakalpojumu sniedzējiem, izstrādājot individuālos drošas autentifikācijas risinājumus);
* Ieguvums sabiedrībai no papildus elektroniski parakstītajiem dokumentiem projekta pārskata perioda ietvaros veido **14,2 milj. *euro*** (ietaupījums, samazinot papīra dokumentu apriti).

Pēc pilnīgas ieviešanas projekta sociālekonomiskie ieguvumi projekta pārskata perioda ietvaros, t.i. 10 gadu laikā pēc projekta īstenošanas, sasniegs **151,7 milj. *euro***, būtiski pārsniedzot projekta investīcijas (5,04 reizes), kas liecina par projekta augstu pievienoto vērtību un īstenošanas lietderīgumu.

Vides aizsardzības un

reģionālās attīstības ministrs Kaspars Gerhards

Vīza:

valsts sekretārs Rinalds Muciņš

14.03.2017. 9:42

985

Vides aizsardzības un reģionālās attīstības ministrijas

Elektroniskās pārvaldes departamenta

Informācijas sistēmu arhitektūras nodaļas

IKT pārvaldības procesu vadītāja

Lelda Kalniņa, 67026576

lelda.kalnina@varam.gov.lv

Latvijas Valsts radio un televīzijas centrs

Komercdepartamenta Pakalpojumu daļa

Projektu asistente
Aija Berga, 67108763
aija.berga@lvrtc.lv

1. Darbības programmas „Izaugsme un nodarbinātība” 2.2.1. specifiskais atbalsta mērķis „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” [↑](#footnote-ref-2)